google/wiki40b huggingface dataset:
Smartbook

Smartbook je v súčasnosti označenie pre inteligentnú knihu. Inteligentné vzdelávacie systémy umožňujú vytvárať smart knihy, ktoré sú schopné učiť sa poznatky o vedomostiach žiaka alebo študenta. Tradičné učebnice a knihy sú staré viac ako 4000 rokov, pričom dlho nemenili svoju podstatu a zostali pasívnym nástrojom. Smart technológie prinášajú inteligenciu i do kníh.

História pojmu

Smartbook bolo v rokoch 2009 až 2010 označenie pre mobilné zariadenia charakterom spadajúce medzi smartfóny a netbooky. Ponúkali mnohé funkcie typické skôr pre smartfóny (napríklad úsporné procesory ARM, celodenná výdrž na batériu, 3G alebo GPS) vo väčšom tele s plnohodnotnou klávesnicou, niekedy bol použitý tiež dotykový displej.
Príkladom takýchto zariadení bol Wistron Pursebook, Sharp PC-Z1 "Netwalker", Always Innovating Touch Book, Lenovo Skylight či Mobinnova Beam. Väčšina týchto zariadení bola založená na procesoroch architektúry ARM. Veľkosť dátového úložiska sa pohybovala okolo 1 až 16 GB.
Neutrálne relé

Neutrálne relé je elektromagnetický prístroj, ktorý vykonáva spínanie kontaktov. Má jednu stabilnú polohu (odpadnutá kotva relé). Napája sa jednosmerným prúdom; striedavým za predpokladu jeho usmernenia mostíkovým usmerňovačom. U neutrálneho relé nezávisí príťah kotvy na polarite priloženého napätia, opačne je to u polarizovaného relé.
Old Bugs

Dej

Dej sa odohráva v Chicagu v roku 1950, v Sheehanovej herni - brlohu a centre nelegálneho obchodu s alkoholom a drogami. Hlavnú postavu stelesňuje alkoholik, stroskotanec a tulák, známy len pod prezývkou "Starý blázon", ktorý funguje v Sheehanovej herni ako "dievča pre všetko", platený alkoholom a hašišom. Jeho jediným spojením s minulosťou, ktorú nikto z miestnych nepoznal, bola fotografia mladej, krásnej ženy v elegantných šatách, ktorú opatroval ako relikviu a často sa na ňu so smútkom a nehou díval.

Väčšinou sa choval ako primitív, no mal krátke chvíľky, kedy bolo z jeho reči a postoja zrejmé, že v minulosti bol váženým a vzdelaným človekom. Zvláštne tiež bolo, že keď krčmu navštívil mladý "nováčik", vždy sa ho snažil odradiť od pokušenia alkoholu a drog.
V klube sa jedného dňa objavil bohatý mladík Alfred Trever, chtivý zakúsiť hlbších nerestí, od ktorých ho chránila prísna ruka jeho matky, poetky Eleanor Wingovej. Ona sama totiž v minulosti zažila hrôzu z roztopašnosti človeka, ktorého v mladosti milovala a bola s ním istý čas zasnúbená. Tento človek menom Galpin bol výnimočná osobnosť - vynikal vysokou inteligenciou a už v mladom veku pôsobil ako profesor na miestnej univerzite. Nanešťastie ho opantala závislosť na alkohole a napriek opakovaným - a čiastočne úspešným - pokusom o návrat na výslnie, ho nakoniec strhla na samé dno. Od tých čias o ňom už nikto nikdy nepočul.

Keď Starý blázon počul, kto je matkou onoho mladíka, dostal podivný záchvat, ktorý zabránil chlapcovi v "potešení" ochutnať svoju prvú whisky v živote. Rozbil prinesené fľaše, napadol okolostojacich štamgastov i majiteľa herne a nakoniec so slovami "Ave, Caesar, moriturus te saluto!" spadol mŕtvy na zem. Táto scéna zanechala v mladom Alfredovi celý život nezmazateľnú stopu. Pretože polícia po prehľadaní starcovej mŕtvoly našla onu fotografiu a on v nej poznal svoju matku.

Reakcia

An H. P. Lovecraft Encyclopedia o poviedke píše: "Nie je zďaleka tak ťažkopádna ako by sa mohlo zdať, v skutočnosti je to malý majstrovský kúsok..."
Pamätník maratónu mieru

Pamätník maratónu mieru sa nachádza na Námestí Maratónu mieru v mestskej časti Staré Mesto v Košiciach. Odhalený bol v roku 1959.
Na pamätníku sa nachádza text NENIKHKAMEN (gr. zvíťazili sme), čo bol podľa legendy výkrik bežca - Aténčana - oznamujúceho víťazstvo.

Socha

Autorom 3 m vysokej sochy nahého bežca, vytvorenej z bronzu na podstavci z požárskej žuly je akademický sochár Arpád Račko.
Villeneuve-les-Corbières

Poloha

Obec má rozlohu 24,31 km². Najvyšší bod je položený 418 m n. m. a najnižší bod 109 m n. m.

Obyvateľstvo

Počet obyvateľov obce je 270 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neil Postman

Životopis

Narodil sa v New Yorku, kde aj prežil väčšinu života.
Bakalársky titul získal v roku 1953 na State University of New York – Fredonia, magisterské štúdium ukončil v roku 1955 a doktorát o tri roky neskôr, oba na Columbia University Teachers College.
V roku 1995 získal titul Predseda Mediálnej ekológie na New York University a bol vedúcim Oddelenia kultúry a komunikácie. Na New York University počas svojho života učil viac než 40 rokov. Bol zakladateľom odboru Mediálnej ekológie. Pojem mediálnej ekológie začal používať Marshal MacLuhan.
S manželkou Shelley mal tri deti, synov Andrewa a Marca a dcéru Madelain, tešil sa zo štyroch vnúčat.
Zomrel v roku 2003 po dvojročnom boji s rakovinou pľúc.

Kariéra

Už na začiatku svojej kariéry v 60tych rokoch minulého storočia sa Neil Postman stal autorom viacerých učebníc pre pedagógov a sám ako pedagóg aj pôsobil.
Bol aj editorom týždenníka The Nation, ktorý sa sústreďuje na politickú a kultúrnu kritiku. 10 rokov pôsobil ako redaktor pre žurnál o sémantike, Et Cetera.

Dielo

Postman je autorom viac než 200 článkov. Publikoval aj v časopisoch ako New York Times Magazine, The Washington Post, the Los Angelies Times a Le Monde.
Vo svojich dielach vyzýval ľudí, aby boli menej pasívni pri prijímaní informácií a upozorňoval na sociálne dopady prenikania zábavného priemyslu do vzdelávania.
Jeho prvou knihou bola "Television and the Teaching of English" (1961), kde si už pri začiatkoch televízneho vysielania uvedomil vplyv televízie na výchovu detí.
Vo svojom diele "Teaching as a Subversive Activity" (1969) sa zaoberá vzdelávaním, ktoré učí študentov ako myslieť, nie len memorizovať náhodné fakty. Táto kniha si udržala popularitu medzi pedagógmi do dnešných dní.
Najznámejším dielom Neila Postmana je "Amusing Ourselves to Death," v českom preklade "Ubavit se k smrti". Knihu otvára analýzou, prečo Prekrásny nový svet Aldousa Huxleyho, kde ľudia vymenili slobodu za potešenie a pobavenie, je lepším vyobrazením trendov našej spoločnosti ako Orwellov román 1984. Huxley sa obával, že sa staneme kultúrou trivialít a budeme zavalení takým množstvom informácií, až sa uchýlime k pasivite. "Keď sa obyvateľstvo nechá rozptyľovať trivialitami, keď sa kultúrny život vymedzí ako nekonečný kolobeh zábavy, keď seriózna verejná komunikácia dostáva podobu detského bľabotania, keď sa – stručne povedané – z ľudí stane iba obecenstvo a z verejných záležitostí estráda, potom sa národ ocitol v nebezpečenstve; jeho kultúrna smrť sa stáva reálnou možnosťou."
"The Disappearance of Childhood" (1994) bola Postmanom považovaná za jeho najdôležitejšie dielo. "Ak všetky tajomstvá dospelosti sú otvorené pre deti, cynizmus, apatia alebo ignorancia pre nich nahradia zvedavosť."

Osobný život

Neil Postman bol nadšeným hráčom a fanúšikom bejzbalu. Na písanie svojich kníh nepoužíval počítač, prednosť dával papieru a peru. V súkromí sa Neil Postman vyhýbal technologickým výdobytkom, svojim blízkym a študentom často kládol otázku: "Na aký problém je táto technológia alebo médium riešením?".
Napriek tomu rád sledoval televízne vysielanie, bol fanúšikom vojnových filmov, športových prenosov a humoru Davida Lettermana.
Kultúra Suciu de Sus

Kultúra Suciu de Sus alebo skupina Suciu de Sus (v Maďarsku nazývaná felsöszöcsská kultúra/skupina) bola kultúra v strednej bronzovej dobe v severovýchodnom Maďarsku, Podkarpatskej Rusi, severozápadnom Sedmohradsku a na východnom Slovensku (Východoslovenská nížina). Je súčasť okruhu (kultúrneho komplexu) juhovýchodných popolnicových polí.
Pomenovaná je podľa náleziska Suciu de Sus v Sedmohradsku.
Vyvinula sa sčasti z otomanskej kultúry.
Stavala tellovité osady na brehoch riek a na vyvýšeninách s nadzemnými príbytkami. Pochovávala v mohylách a v žiarových popolnicových a jamových hroboch. Sú pre ňu typické žiaroviská v tesnej blízkosti žiarových hrobov a keramika s kurvolineárnymi výzdobnými motívmi vyplnenými bielou inkrustáciou.

Slovensko

Náleziská sú najmä žiarové pohrebiská Bracovce, Budkovce, Zemplínske Kopčany, Veľké Raškovce, Viničky. Vo Veľkých Raškovciach sa v hrobe z 15. stor. pred Kr. našla amfora, na ktorej je zobrazený epický príbeh, ktorý sa prekvapivo zhoduje s Homérovým opisom pohrebu Patrokla. Je to najstarší príklad napodobenia starogréckeho prvku v kultúrach súvekej strednej Európy.
Ponteils-et-Brésis

Poloha

Obec má rozlohu 27,8 km². Najvyšší bod je položený 1 484 m n. m. a najnižší bod 371 m n. m.

Obyvateľstvo

Počet obyvateľov obce je 329 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Herstal

Obyvateľstvo

Mesto má približne 38 219 obyvateľov (2010).
Jožka Černý

Zo života

V minulosti pracoval ako mechanik šijacích strojov, automechanik a umelecký kováč.
Spieva už od svojich štyroch rokov. V roku 1946 ho vybrali, aby zaspieval prezidentovi Edvardovi Benešovi, ktorý sa vracal z exilu a navštívil Hodonín, rodisko T. G. Masaryka. Okrem T. G. Masaryka spieval Jožka Černý všetkým česko-slovenským a českým prezidentom.
Získal Zlatú platňu Supraphonu, rovnako niekoľko ďalších zlatých platní, ako aj platinovú platňu.
Vo voľnom čase sa venuje rekreačne futbalu, kde obvykle nastupuje na pravom krídle a na svoj vek je nadmerne pohyblivý, hrá za exhibičnú 11 (Amfora, XI B.Polívky a i.), tréningovo hráva na verejnom ihrisku „Na Pastvisku“) pred svojím domom v Starej Břeclavi.
Je ženatý, má dve dcéry.
Montjardin

Poloha

Obec má rozlohu 14,11 km². Najvyšší bod je položený 763 m n. m. a najnižší bod 388 m n. m.

Obyvateľstvo

Počet obyvateľov obce je 99 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ticketportal SK

História

Spoločnosť vznikla v roku 2003 prevzatím licencie na vývoj a distribúciu predajného systému od spoločnosti Denax, a.s. V roku 2011 sa spoločnosť Ticketportal SK stala exkluzívnym predajcom vstupeniek Majstrovstiev sveta v ľadovom hokeji v roku 2011, ktoré sa konali v Bratislave a Košiciach.

Činnosti

Ticketportal SK okrem predaja vstupeniek v kamenných predajniach prevádzkuje aj webový portál ticketportal.sk. Na ňom je možné nájsť divadelné, festivalové, muzikálové, kultúrne alebo športové podujatia. Slúži aj ako zdroj k získaniu informácií o spoločensko-kultúrnom živote vo všetkých oblastiach Slovenska, Česka, Maďarska a Poľska.
Ticketportal SK taktiež vyvíja a dodáva predajné softvérové systémy, ktoré používajú významné divadlá, športové stánky či kiná.
Pinas

Poloha

Obec má rozlohu 5,93 km². Najvyšší bod je položený 609 m n. m. a najnižší bod 526 m n. m.

Obyvateľstvo

Počet obyvateľov obce je 456 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Filippo Pacini

Životopis

Narodil sa v chudobnej rodine a získal náboženské vzdelanie v nádeji na biskupský titul, avšak roku 1830 dostal štipendium na zdravotnícku školu, kde študoval medicínu.
Počas niekoľkých rokov sa jeho práca stala známou v celej Európe. V rokoch 1840 - 1843 pôsobil ako asistent geológa a ornitológa Paolo Saviho v Pise a potom pracoval v Ústave anatómie človeka. V roku 1847 začal učiť na gymnáziu vo Florencii. Roku 1849 sa stal predsedom "Istituto di Studi Superiori"  na univerzite vo Florencii, kde zostal až do konca svojej kariéry.
Publikoval niekoľko štúdií napríklad o sietnici ľudského oka, o elektrických orgánoch elektrických rýb, štruktúre kostí a mechanike dýchania.
Keď sa v rokoch 1845 - 1846 prehnala Florenciou pandémia cholery, začal sa ňou zaoberať a v roku 1854 ju popísal. Vzhľadom k prevládajúcej teórii o miasmatoch práca nebola uznávaná veľa rokov po jeho smrti.
Nikdy sa neoženil, väčšinu zárobkov minul na starostlivosť o svoje dve chorľavé sestry a 9. júla 1883 zomrel takmer bez peňazí vo Florencii. Roku 1935 boli jeho ostatky prenesené do kostola Santa Maria delle Grazie spolu s ostatkami dvoch ďalších významných anatómov.
Le Catelier

Poloha

Obec má rozlohu 3,84 km². Najvyšší bod je položený 168 m n. m. a najnižší bod 65 m n. m.

Obyvateľstvo

Počet obyvateľov obce je 222 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bourret (Tarn-et-Garonne)

Poloha

Obec má rozlohu 16,48 km². Najvyšší bod je položený 171 m n. m. a najnižší bod 79 m n. m.

Obyvateľstvo

Počet obyvateľov obce je 808 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marine Le Penová

Rodina

Marine Le Penová sa vydala za Francka Chauffroya, riaditeľa podniku, pracujúceho pre Front national, s ktorým má tri deti (Jehanne, Louis a Mathilde). Jej deti sú pokrstené v katolíckom kostole „Saint Nicolas du Chardonnet“. Rozviedla sa v 1999, znovu sa vydala za  Érica Lorio, bývalého volebného tajomníka FN a bývalého regionálneho poradcu v Nord-Pas-de-Calais, s ktorým je už tiež rozvedená. Jej partnerom je aktuálne Louis Aliot, viceprezident Front national  a generálny tajomník strany od 2005 do 2010.
NVRAM

Len na čítanie

Pamäte typu „len na čítanie“ (angl. read-only) majú obsah určený výrobcom a užívateľsky nie sú zapisovateľné. Príkladom sú polovodičové ROM pamäte (použité často napr. na uchovanie firmware v mikrokontroléroch pri hromadnej výrobe), alebo tzv. lisované CD.
Niekedy sa ako ROM používajú aj pamäte na jednorazový zápis, ktorých obsah je však zapísaný a overený priamo výrobcom.

Na jednorazový zápis

Pamäte na jednorazový zápis (angl. write-once alebo (u polovodičových pamätí) one-time programmable) je možné užívateľsky jednorazovo zapísať, ale nie je možné ich mazať či prepísať. Typický príklad sú CD-ROM, DVD-ROM alebo bezokienkové EPROM, príp. dnes už historické bipolárne PROM.

Na viacnásobný zápis

Tieto pamäte umožňujú viacnásobné, niekedy až neobmedzené, zapisovanie resp. prepisovanie údajov. Dôležitým parametrom týchto pamätí je povolený počet zápisových cyklov.

Doba uchovania údajov

Doba uchovania údajov (angl. retention) je výrobcom zaručená doba, pokiaľ si pamäť bez napájania uchová údaje nepoškodené. Obvykle ide o roky (typická hodnota býva 10 alebo 20 rokov).
Takmer u všetkých druhov NVRAM sa táto doba exponenciálne zmenšuje so zvyšujúcou sa teplotou, preto je dôležité venovať pozornosť prevádzkovým príp. skladovacím podmienkam pamäte.

Počet cyklov (zápis, čítanie)

Niektoré technológie NVRAM majú obmedzený počet prístupových cyklov (angl. endurance)(obvykle zápisových, zriedkavo čítacích) kvôli degeneratívnym zmenám v materiáli pamäte.
Typicky sa to týka mazacích/zápisových cyklov pamätí typu EPROM/EEPROM/FLASH, ktoré bývajú typicky okolo 10⁵-10⁶ (ale u niektorých typov len okolo 1000).
Počet čítacích cyklov je obmedzený u technológie feroelektrických pamätí, kde je čítanie deštruktívne a je potrebné informáciu obnoviť, takže v prípade čítania prebehne aj zápis. Celkový počet cyklov u týchto pamätí je však pomerne vysoký, okolo 10⁸-10⁹, u novších pamätí na nižšie napájacie napätie sa dokonca udáva ako neobmedzený.

Prístupová doba (čítanie, zápis)

Pre aplikáciu je podstatná aj doba prístupu k údajom.
U pamätí s nepohyblivým médiom (angl. solid state) ide dnes pri čítaní obvykle o desiatky nanosekúnd. Zápis je u pamätí typu EEPROM/FLASH pomalší (typicky jednotky či desiatky mikrosekúnd), pričom je potrebné často pamäť najprv vymazať (čo môže trvať desiatky mikrosekúnd až milisekundy).
U pamätí s pohyblivým médiom je doba prístupu obvykle symetrická pre čítanie/zápis, ale je rozdiel medzi čítaním za sebou nasledujúcich údajov a úplne náhodným prístupom (ten trvá obvykle desiatky milisekúnd). U týchto pamätí teda nejde čiste o pamäte s náhodným prístupom (RAM) podľa definície, ale čiastočne je prítomný aj sekvenčný prístup.
Kostol Nanebovzatia Panny Márie (Staré)

História kostola

Výstavbu kostola započal v roku 1811 gróf Vincent Sztaray, neskôr v prácach pokračovala jeho manželka. Od roku 1827 mala stavbu kostola na starosti a aj ju dokončila vdova Johanna Szirmay de Szirma Bessenyo.
HC Košice v sezóne 1995/1996

Herný systém

Ligu hralo 10 klubov. Liga sa hrala na dve časti, základnú a play-off. Počas základnej časti každý s odohral 2 zápasy vonku a 2 zápasy doma. Prvé osem tímy postupovali do play-off. Štvřtfinále sa hralo na 3 víťazné zápasy, semifinále a finále na 4 bíťazné zápasy. Porazení semifinalisti hrali zápasy o 3.miesto na 3 víťazné stretnutia.

Štatistiky hráčov

Zdroj: eurohockey.com
Notre-Dame-de-Sanilhac

Poloha

Obec má rozlohu 25,79 km². Najvyšší bod je položený 240 m n. m. a najnižší bod 85 m n. m.

Obyvateľstvo

Počet obyvateľov obce je 3 034 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Viala-du-Pas-de-Jaux

Poloha

Obec má rozlohu 18,95 km². Najvyšší bod je položený 879 m n. m. a najnižší bod 720 m n. m.

Obyvateľstvo

Počet obyvateľov obce je 100 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
R-16 (balistická raketa)

R-16 bola sovietska medzikontinentálna balistická raketa, v kóde NATO označovaná ako SS-7 Saddler, v sovietskom výrobnom typovom označení GRAU mala index 8К64. Išlo o druhú operačne použiteľnú sovietsku medzikontinentálnu raketu (po R-7) a prvú, ktorá používala dlhodobo skladovateľné pohonné hmoty.
Raketa bola vyvíjaná od r. 1959 v konštrukčnej kancelárii ОКB-586 pod vedením Michaila Jangeľa, motory pre ňu vyvinul Valentin Petrovič Gluško. Bola dvojstupňová a ako palivo prvýkrát používala dlhodobo skladovateľný, no vysoko toxický asymetrický dimethylhydrazin a ako okysličovadlo kyselinu dusičnú. Celková výška rakety bola 34,3 m, jej priemer bol 3 metre a mohla niesť jadrovú hlavicu do hmotnosti 2175 kg na vzdialenosť 11 000 až 13 000 km.
Pri príprave prvého skúšobného letu rakety došlo v októbri 1960 na odpaľovacej rampe na kozmodróme Bajkonur k obrovskej havárii, pri ktorej zahynuli desiatky inžinierov a vojakov. Ďalšie, už zväčša úspešné testy prebiehali od februára 1961 a v roku 1962 bola raketa prijatá do výzbroje, pričom bolo pre ňu na sovietskom území rozmiestnených až 186 odpaľovacích pozícii, z toho takmer 70 bolo pripravených pre verziu rakety R-16U, ktorá bola modifikovaná pre štart z podzemného raketového sila. Rakety boli vyraďované z výzbroje v rokoch 1976 - 1977.
Samuel Rožnay

Životopis

Pochádzal z remeselníckej rodiny. V roku 1799 – 1802 študoval v Banskej Bystrici, 1802-1808 na evanjelickom lýceu v Bratislave, 1810-1812 teológiu na univerzite v Tübingene. Od roku 1812 vychovávateľ v rodine farbiara Ľ. Kolbenheyera a konrektor gymnázia v Banskej Bystrici, evanjelický farár v Hornej Mičinej, 1815 v Banskej Bystrici, kde sa priatelil s Jánom Kollárom a vplýval na jeho literárnu a slovanskú orientáciu. Je to priekopník umeleckého prekladu v slovenskej literatúre. Počas bratislavských štúdií pod vplyvom Juraja Palkoviča sa venoval básnickej ale hlavne prekladateľskej činnosti. Venoval sa aj publicistike a slavistickému bádaniu, vlastnil bohatú knižnicu slovanskej literatúry.
Jazyk vedy

Jazyk vedy je sústava komunikačných prostriedkov vedy, ktorá zahŕňa jazykové prostriedky v tradičnom zmysle slova a všetky ďalšie prostriedky, ktoré sú schopné reprezentovať vedecky relevantné informácie.
Érdsky okres

Érdsky okres (maď. Érdi járás) je okres maďarskej župy Pest. Jeho centrom je mesto Érd. Skladá sa zo štyroch obcí.
Alkes (mytológia)

Alkes alebo Alkés (starogr. Ἄλκης – Alkes/iný prepis Alkés) je v gréckej mytológii syn egyptského kráľa Aigypta a jeho arabskej manželky.
Alkes bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Alkovi potom za manželku vybrali Glauku, dcéru Danaa a jednej z jeho manželiek Hamadryád, podľa antického autora Apollodora z Atén, Foiby, alebo Atlanteie. Danaos, ktorý sa s tým ešte stále nevedel zmieriť, svojim dcéram následne prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Soultz-les-Bains

Poloha

Obec má rozlohu 3,55 km². Najvyšší bod je položený 359 m n. m. a najnižší bod 166 m n. m.

Obyvateľstvo

Počet obyvateľov obce je 913 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hudobná aktivita

Hudobná aktivita je súbor aktivít špecifickej a nešpecifickej povahy, ktorými sa realizuje hudba. Uskutočňuje sa najmä v podobe produkcie hudby, hudobnej interpretácie recepcie hudby.
Vasselin

Poloha

Obec má rozlohu 3,85 km². Najvyšší bod je položený 450 m n. m. a najnižší bod 221 m n. m.

Obyvateľstvo

Počet obyvateľov obce je 407 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mannov zákon

Mannov zákon je zákon o zákaze tzv. „bieleho otroctva“, ktorý bol v Spojených štátoch amerických prijatý v roku 1910 ako White-Slave Traffic Act. Zákon je však známejší pod názvom podľa svojho predkladateľa, amerického kongresmana menom James Robert Mann.

Podstata zákona

Biele otroctvo (po anglicky: White slavery) je aj synonymom pre obchod s dievčatami alebo tiež "obchod s bielym mäsom". Tento termín vznikol v 19. storočí v Británii v súvislosti s detskou prostitúciou. Zákon mal primárne potláčať prostitúciu a skutky, ktoré sa považujú za „amorálne“ a taktiež zakazoval prevoz žien z jedného štátu do druhého pre „nemorálne účely“.

Zneužívanie zákona

Podobne postavený zákon, ktorý pojem amorálnosti ponecháva na subjektívne definovanie, však mohol byť rôznymi puritánskymi združeniami, ktoré mali svoje zastúpenie v kongrese, zneužitý a účelovo použitý. A zneužívaný aj skutočne bol. Prvým človekom odsúdeným podľa tohto zákona bol majster v ťažkej váhe, boxer Jack Johnson, ktorý prehovoril jednu ženu aby odišla z verejného domu a žila sním v inom štáte. Napriek tomu, že si ju vzal za ženu, bol odsúdený na jeden rok. Vážne bola poškodená aj povesť a kariéra jedného z priekopníkov sociológie William I. Thomas. Bol obvinený, že sa stýka s manželkou armádneho dôstojníka, ktorý v tom čase slúžil vo Francúzsku. Charlie Chaplin z dôvodov, že sa voči nemu chystalo použitie Mannovho zákona, opustil USA a v roku 1950 sa usadil vo Švajčiarsku.
Objemový prietok

Objemový prietok alebo prietok alebo prietokové množstvo alebo prietokový objem je množstvo tekutiny (kvapaliny, plynu), prachu, granulátu a podobne, ktoré prejde daným prierezom (napríklad istým miestom rieky) za istý čas. Základná jednotka sú metre kubické za sekundu.
Vzorec: Q=S \cdot v = \frac{V}{t}
Molring

Poloha

Obec má rozlohu 3,26 km². Najvyšší bod je položený 257 m n. m. a najnižší bod 229 m n. m.

Obyvateľstvo

Počet obyvateľov obce je 9 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odporové zváranie

Bodové zváranie

Proces bodového zvárania využíva tvar medených elektród na koncentrovanie el. prúdu a sily v mieste zvaru. Teplo je vytvorené hlavne medzi dvoma dielcami, ktoré spôsobí miestne roztavenie zváraných materiálov tvaru šošovky. Roztavený kúpeľ vznikne v mieste pôsobenia sily vytvorenej špičkou elektródy. V prípade ak kúpeľ nadobudne nepomerne veľké rozmery môže spôsobiť pretavenie zváraných dielcov. Obr.1 ukazuje tvar a približné rozmery dobrého bodového zvaru.
Norma STN alebo ČSN zahŕňa pracovný postup a poskytuje odporúčania pre nastavenie parametrov pri bodovom zváraní nepokovaných nízko uhlíkových ocelí.

Švové zváranie

Proces švového zvárania zahŕňa tvorbu množstva bobových zvarov, kde vzájomným otáčaním sa kotúčových medených elektród dochádza k prekrytiu zvarov a následne sa vytvorí plynulý tesný spoj. Kotúčové elektródy súčasne pôsobia prítlačnou silou a otáčajú sa vopred nastavenou rýchlosťou. V pravidelných intervaloch zvárací prúd prechádza kotúčmi, čím sa vytvoria jednotlivé bodové zvary.Podľa početnosti impulzov a rýchlosti odvaľovania kladiek sa vytvorí prerušovaný zvar, keď jednotlivé bodové zvary sú oddelené, alebo spojitý zvar, keď sa body prekrývajú. Takéto zvary sú tesné a používajú sa na výrobu nádrží. Princíp švového zvárania znázorňuje obrázok:
Neschers

Poloha

Obec má rozlohu 9,78 km². Najvyšší bod je položený 580 m n. m. a najnižší bod 365 m n. m.

Obyvateľstvo

Počet obyvateľov obce je 884 (2011).
Nasledujúci graf zobrazuje vývoj počtu obyvateľov v obci.
Zdroje: INSEE